“La forma del agua” i “La Abeja Maya”, pròximes pel·lícules en el cinema Tívoli
2025-07-24

Després del pas pel cinema Tívoli de les pel·lícules “Tres anuncios en las afueras” i “Cavernícola”, la programació cinematogràfica de març segueix endavant amb un nou cap de setmana protagonitzat pel thriller fantàstic de “La forma del agua” i amb noves aventures viscudes per l’archifamosa abella Maya.

El crític de cinema Carlos Boyero l’ha qualificat d’obra mestra i quan es projecte en el cinema Tívoli, del 9 a l’11 de març, ja sabrem si ha aconseguit alçar-se amb l’Oscar a la millor pel·lícula i amb algun més de les 13 nominacions que ha obtingut en total. “La forma del agua”, la fàbula de Guillermo del Toro en la qual, amb paraules de Boyero “tot funciona” i que està enlluernant tant als crítics com als espectadors, es projectarà en el cinema Tívoli el divendres 9 i el dissabte 10 de març, a les 22:30h i també el diumenge 11 de març, a les 19:30h.

Localitzada en plena Guerra Freda, quan la carrera militar i espacial està al punt més àlgid, Eliza (Sally Hawkins) és una empleada de la neteja muda que treballa en una instal·lació del Govern que amaga uns laboratoris secrets. La seua vida canvia per complet en descobrir a un ésser enigmàtic: un home-amfibi (Doug Jones), de qualitats úniques, que viu tancat i és víctima de diversos experiments. Eliza comença llavors a sentir simpatia per aquest estrany ser al mateix temps que es produeix una inusual connexió entre els dos. Però el món real no és un lloc segur per a un home d’aquestes característiques. “La forma del agua” conta també amb una deliciosa banda sonora composta per Alexandre Desplat, que ho acosta a un possible segon Oscar. Es tracta d’una pel·lícula pensada per a persones a partir de 16 anys.

D’altra banda, el cinema Tívoli acollirà també, del 9 a l’11 de març, la volta a la gran pantalla de l’abella més aventurera i divertida de la colmena. Pensada per a tots els membres de la família, des de xiquets/es de 3 anys, amb “La Abeja Maya. Los juegos de la miel”. Aquesta vegada, l’entremaliada abella ficarà la pota amb l’Emperadriu de Buzztrópolis i haurà d’unir-se a un equip de rebels insectes per a participar en els Jocs de la Mel, per a així poder salvar a la seua Reina i a la resta de companyes de la colmena. Els seus adversaris, l’equip de Buzztrópolis, no li ho posaran gens fàcil ja que el seu líder, Violet, farà tot el possible per a derrotar-los. Això sí, Maya estarà acompanyada pel seu companys de sempre, Flip i Willi. Aquesta continuació de “La Abeja Maya. La película” (2014) torna a estar dirigida per Alexs Stadermann, que co-dirigeix aquest film d’animació familiar al costat de Noel Cleary. “La Abeja Maya. Los juegos de la miel” es projectarà en el Tívoli el divendres 9 i el dissabte 10 a les 19h i el diumenge 11 a les 17h.

El cap de setmana del 16 al 18 de març no hi haurà programació cinematogràfica en el cinema Tívoli per estar en plenes Falles. Es reprendrà el cap de setmana del 23 al 25 de març amb les pel·lícules “Una familia feliz” y “Sin rodeos”.